Ella (dziedātāja)
Ella (īstajā vārdā Elīna Fūrmane; dzimusi 1986. gada 2. decembrī Rīgā, Latvijā) ir latviešu dziedātāja. 2001. gadā Fūrmane pabeidza Pāvula Jurjāna mūzikas skolu. Viņa kļuva slavena pēc Talantu fabrikas 4 Superfināla ar pašas sarakstīto dziesmu „Vēlreiz”. 2004. gadā Ella uzsāka sadarbību ar izdevniecību „Mikrofona Ieraksti” un izdeva savu pirmo radio singlu latviešu valodā — „Vēlreiz”. 2008. gadā izdevniecība „Mikrofona Ieraksti” izdeva Ellas otro studijas albumu Welcome To The Club. Bija viena no 2009. gada Eiropas čempionāta basketbolā sievietēm patronesēm. 2011. gada nogalē Fūrmane pārcēlās no Latvijas uz Losandželosu. 2012. gada 19. aprīlī viņa Lasvegasā apprecējās ar Ronaldu Čaku Heisu, no kura izšķīrās 2015. gadā.